हेर्दाहेर्दै समय बलवान हुँदै गयो, पूर्णरुपमा ठीक भयो । श्रीमतीले जेनतेन गरेर औषधि र साँझबिहान गुजारा चलाउने काममा जुटिरहेकी थिई, श्रीमान्को लोकसेवा आयोग लढेर सरकारी जागिर खाने चाहना पूरा गर्न मजदुरी गर्दै उसको फिसमेत पु¥याइरहेकी थिई । समयले पनि औषधि खर्च, पढाइ खर्च, घरखर्च जुटाउन प्यारीले गरिरहेको दुःख सम्झेर निकै मिहेनेत गरिरहेको थियो । परीक्षाको घडी आयो, समय परीक्षामा बस्यो, परीक्षा राम्रो भएकाले निकै खुसी हुँदै घर आयो ।
